Lionel Messi kechirim so‘rab, FIFAga maktub yozdi

Argentina terma jamoasining 4 ta o‘yinidan diskvalifikatsiya qilingan hujumchi Lionel Messi kechirim so‘rab, FIFAga maktub yozdi, deb xabar berdi “Sports.ru”.

Maktubida Messi qanot hakamini haqorat qilmaganini tushuntirishga uringan.
Chiliga qarshi o‘yinda qanot hakamni haqorat qilganim borasidagi ayblovni qat’iy inkor etaman.
Laynsmen kelib chiqishi braziliyalik edi. Demak, u men nima deganimni juda yaxshi tushungan. Keyinroq biz hakam bilan do‘stona gaplashdik. Bunda ham men uni zarracha haqorat qilmadim.
Men havoga aytgan so‘zlarim uchun uzr so‘rayman.
Lionel Messi, Argentina termasi a’zosi
Ma’lumot uchun, Argentina terma jamoasi saralash yakuniga 4 ta tur qolganida yo‘llanma beruvchi to‘rt o‘rindan birini emas, balki 5-o‘rinni egallab turibdi. Messi allaqachon 1 ta uchrashuvni qo‘yib yubordi va unda Argentina termasi Boliviyaga imkoniyatni boy berdi — 0:2.
Voqealar rivoji shu taqlid davom etsa, Messi faqatgina so‘nggi turdagina maydonga tushishi mumkin bo‘ladi. U yo‘q vaqtida argentinaliklarning o‘yini chiqmasligi inobatga olinsa, oldindagi uch tur davomida JChning amaldagi finalchisini qiyin hayot kutib turgani oydinlashadi.